c

&

**ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާ** Secretariat of North Nilandhe Atoll Council

ނިލަންދޫ،ދިވެހިރާއްޖެ. Nilandhoo, Rep. of Maldives

**މަޢުލޫމާތު ކަރުދާސް**

\* މި މަޢުލޫމާތު ކަރުދާހަކީ، ފ. އަތޮޅުގައި ފާނަ މަސްވެރިކަންކުރަމުންދާ ފަރާތްތަކުން ބަނާ މަސް ވިއްކޭނެ މިހާރަށްވުރެ ފަސޭހަގޮތެއް ހަމަޖެހިފައި އޮތުމަކީ، އަތޮޅުގެ އިޤްތިޞާދަށް މަގުފަހިވެގެންދާނެ ކަމެއްކަމަށްވާތީ، ފ. އަތޮޅުގެ "ދިގުވަރު" ފަޅުގައާއި، ވިލުގައި ފާނަ ކޮށި އެޅުމުގެ ހުއްދައެއް ހޯދުމަށް ލޯކަލްގަވަމެންޓް އޮތޯރިޓީގައި ދެންނެވުމުން، މާލިއްޔަތު ޤަޥާޢިދާ އެއްގޮތްވާގޮތުގެމަތީން 01 (އެކެއް) އަހަރުދުވަހުގެ މުއްދަތަށް ކުއްޔަށްދިނުން އެންމެރަގަޅުކަމަށް އަންގަވާފައިވާތީ، އެކަމަށް ޝައުޤުވެރިކަން ހުރިފަރާތްތަކަށް ޕްރޮޕޯސަލް ހުށަހެޅުމުގައި ކޮންމެހެން ބޭނުންވާނެ މަޢުލޫމާތު އަންގައިދިނުމުގެގޮތުން ތައްޔާރުކުރެވިފައިވާ މަޢުލޫމާތު ކަރުދާހެކެވެ.

1. ފާނަކޮށި ބާއްވަންވާނީ ދިގުވަރު ވިލުގައި އަތޮޅު ކައުންސިލުން ފާހަގަކުރާ ތަނެއްގައި ފަރުގެ ދިރުންތަކަށް ގެއްލުމެއްނުވާ ގޮތުގެ މަތިންނެވެ. އަދި ބާއްވަން ބޭނުންވާ ފާނަކޮށި ތައްޔާރުކުރެވޭ ގޮތާއި ބޮޑުމިން ޕްރޮޕޯސަލާއެކު ހުށަހަޅަންވާނެއެވެ. ދިގުވަރު ވިލުގައި ފާނަކޮށި ބޭއްވެންހުރި ޖާގަތަކަށްބަލައި އެއްފަރާތަށްވުރެ އިތުރުފަރާތްތަކަށްވެސް ފުރުޞަތު ދެވޭނެއެވެ.

2. ފާނަ ކޮއްޓެއް ބޭއްވުމަށް ދޫކުރާ މުއްދަތުގައި އެއްކޮއްޓަށްވުރެ އިތުރު ކޮއްޓެއް ބާއްވަން ބޭނުންވާނަމަ ސަބަބު ބަޔާންކޮށް އަތޮޅު ކައުންސިލް އިދާރާއަށް ހުށަހެޅުމުން އެކަމަކަށް ބަލައި އިތުރު ކޮއްޓެއް ބޭއްވުމުގެ ފުރުޞަތު ދެވިދާނެއެވެ.

3. ފާނަކޮށި ބާއްވައިގެން ތިބޭ މުއްދަތުގައި ދިގުވަރު ގައި ވަގުތީ ޓެންޓެއް ނުވަތަ ވަގުތީ އިމާރާތެއް ކުރަންޖެހޭ ނަމަ ރަށަށް ގެއްލުމެއްނުވާނެހެން އެފަދަ ތަނެއް ހެދުމުގެ ފުރުޞަތު ދެވޭނެއެވެ. ނަމަވެސް އެރަށުގައިއޮންނަ " ކަނޑޫފާ" އަށް އެއްވެސް ގެއްލުމެއްވާފަދަ ކަމެއްކޮށްގެންނުވާނެއެވެ. ރަށްބޭނުންކުރުމުގެ ފުރުޞަތު ދެވޭނީ ހުށަހަޅާ ޕްރޮޕޯސަލަށް ބެލުމަށްފަހު އެކަމަށްހޮވޭ އެންމެ ރަގަޅު ފަރާތަކަށެވެ.

4. ފާނަކޮށި ބާއްވައިގެން ތިބޭ މުއްދަތުގައި، އެރަށަށް ދަތުރު ދިއުންފަދަ ކަމަކަށް އަތޮޅުރައްޔިތުންގެ ތެރެއިން ބަޔަކު އެރަށަށް އަރަންބޭނުންވާނަމަ، އެރަށަށް އެއްވެސް ގެއްލުމެއްނުވާނެހެން ރަށްބޭނުންކުރުމުގެ ހުއްދަ ދިނުން، އެރަށް ޙަވާލުކުރެވޭފަރާތަށް ލިބިގެންވެއެވެ.

10 ފެބްރުވަރީ 2021